section_heading: Povijest
paragraph_text: Na sjednici Vlade RH održanoj 4. svibnja 2018. godine u Splitu, Gradu je dodijeljeno zemljište za stambeno zbrinjavanje obitelji stradalnika Domovinskog rata, zaštićenih najmoprimaca, članova znanstvene zajednice te socijalnih kategorija. Natječaj za izgradnju stambenog naselja odnosno nove gradske četvrti raspisao je Grad Split. Okončanje natječajne procedure bilo je produženo zbog epidemije koronavirusa. Na natječaj je glede složenosti natječajne zadaće stigao vrlo velik broj radova, trideset. Nagrađeno je pet radova.